  Майя Бывальцева Кылем удмуртарняе, 26-тӥ пӧсьтолэзе, Удмуртиысь фермеръёс ӧнер нуналзэс пусйизы. Сӥё-дано ужрад Пичи Пурга ёросысь Уча черкогуртын ортчиз. Люкаськемъёслы элькунысь гурт возёсъя но сиён-юонъя министр Ольга Абрамова вазиськиз. Крестьян но фермер возёсъёс элькунысь 20 процентсэ гурт возёс музъемъёсты утялто, 5 процентсэ йӧлэз потто Ольга Абрамова, Удмуртиысь гурт возёсъя но сиён-юонъя министрУва ёросысь Пётр Рябов «Россиысь дано фермер» ним басьтӥз. Пичи Пурга ёросысь Павел Моисеев – «Удмурт Элькунысь гурт возёсысь дано ужась». Озьы ик Удмуртиысь Кун Кенешлэсь, Гурт возёсъя но сиён-юонъя министерстволэсь, Россиысь фермеръёслэн ассоциацизылэсь Данъян грамотаоссэс сётӥзы. Туннэ гурт возёсъя вань кун политика гуртысь пичи возёсъёслы юрттонэн герӟаськемын. Таяз арын грантъёс чотын 280 миллион манет юрттэт чакламын. Удмурт Элькун понна со туж трос – собыдӟа юрттэт ми одӥг пол но ӧм висъяллялэ Ольга Абрамова, Удмуртиысь гурт возёсъя но сиён-юонъя министрТа дырлы гурт возёсъя министерствое 81 куриськон вуиз ни, со пӧлысь агростартапъёслэсь – 44, кутскись фермеръёслэсь – 23, семьяен пудо вордон понна гид пуктыны малпасьёслэсь – 10, гурт возёс кооператив кылдытыны малпасьёслэсь – 4. Тодэ вайытом, фермеръёслы лизинген техника басьтыны нимысьтыз луонлыкъёс сётозы. Удмуртстат ивортэмъя, ар кутсконлы элькунын 1 сюрс 103 крестьян но фермер возёсъёс пусъемын, соос борды 130 сюрс гектарлдэсь трос музъем юнматэмын. Фермеръёс сӥль, йӧл, курегпуз, ыжгон потто, тысё юос, картофка но бакча сиёнъёс будэто. Соос Удмуртиысь гурт удысын поттэм ваньбурлэсь ог 5-6 процентсэ сёто.  Тодэ вайытом, Удмуртиысь гурт возёсъёс тысё юосты но етӥнэз утялтыны кутскизы.  Тегъёс: Удмуртия гуртвозёс фермеръёс ПичиПурга ОльгаАбрамова  